Svinndal kirke

Svinndal kirke er en langkirke i nygotikk / sveitserstil fra 1856 i Våler kommune i Østfold. Selve kirken er laftet, mens tårnet er i bindingsverk. Den tilhører Den norske kirke og hører til Vestre Borgesyssel prosti i Borg bispedømme. Kirken avløste en kirke som brant i 1854. Den lå på den andre siden av fylkesvei 115, der det fremdeles er kirkegård, mens området rundt selve kirken er parkmessig behandlet. Nordvest for kirken står et bårehus. Adkomst til stedet er via fylkesvei 115 og fylkesvei 282. Referanser Litteratur Pettersen, Tore Steinar (2008). Kirker i Østfold, Borg bispedømme. Fredrikstad: Tindlund Forlag. s. 90-93. ISBN 978-82-92923-09-2. Eksterne lenker Norges kirker: Svinndal kirke (no) «Svinndal kirke». Kirkesøk. Den norske kirke. /Kirkebyggdatabasen (no) «Svinndal kirke». Kulturminnesøk. Riksantikvaren – Direktoratet for kulturminneforvaltning.